Kampen menighet

Kampen menighet var en menighet i Oslo domprosti i Oslo bispedømme i Den norske kirke, med Kampen kirke som menighetskirke.

Historikk 

Kampen menighet ble opprettet i 1880 som følge av byutvidelsen i 1877. Grensene for menigheten gikk fra bygrensen ved Hovinveien, langs Sørligata, Jens Bjelkes gate, Sverres gate, Åkebergveien og Strømsveien til bygrensen. Ved kgl.res. av 28. september 1897 skulle grensene følge Heibergs gate fra bygrensen, Tøyengata, Jens Bjelkes gate, Borggata, Åkebergveien, Jordalgata og Odalsgata til bygrensen. Ved kgl.res. av 11. februar 1938 ble et område mellom Åkebergveien og Jens Bjelkes gate skilt ut og lagt til Grønland menighet. Nye grenser er fastsatt mot Vålerengen og Østre Aker menigheter ved kgl.res. 3. oktober 1958, II 3, jfr. V.

Kilder 

 Historikk for prestegjeld og sogn i Oslo, arkivverket.no

Oslo bispedømme
Prestegjeld i Oslo bispedømme
Menigheter i Oslo